**-๑-**

**รายงานการประชุมสภาองค์การบริหารส่วนตำบลนาโพธิ์ สมัยสามัญ สมัยที่ ๑ ครั้งที่ ๑/๒๕๖๖๖**

**ประจำปี พ.ศ. ๒๕๖๖**

**วันที่ ๑๕ เดือน กุมภาพันธ์ พ.ศ. ๒๕๖๖ เวลา ๐๙.๓๐ น.**

**ณ ห้องประชุมองค์การบริหารส่วนตำบลนาโพธิ์**

**................................................**

**ผู้มาประชุม** จำนวน ๒๑ คน

 **ลำดับที่ ชื่อ – สกุล ตำแหน่ง ลายมือชื่อ**

1. นายสีวร ผิวละมัย ประธานสภา สีวร ผิวละมัย
2. นายสายัน ไสยมะนน รองประธานสภา สายัน ไสยมะนน
3. นางเนตรดาว รัดสีวอ เลขานุการสภา เนตรดาว รัดสีวอ
4. นางลินทอง สิงห์มี ส.อบต. ม.๑ ลินทอง สิงห์มี
5. นายทองสุข จำปาทอง ส.อบต. ม.๓ ทองสุข จำปาทอง
6. นางชุติกาญจน์ จันทร์สุราษฎร์ ส.อบต. ม.๕ ชุติกาญจน์ จันทร์สุราษฎร์
7. นายเงิน สินธุบัว ส.อบต. ม.๖ เงิน สินธุบัว
8. นายทวิโรจน์ อ่อนนุ่ม ส.อบต. ม.๗ ทวิโรจน์ อ่อนนุ่ม
9. นางคำปอน ศรีสมัย ส.อบต. ม.๘ คำปอน ศรีสมัย
10. นางนรินทร์พร จันทร์ศรีชา ส.อบต. ม.๙ นรินทร์พร จันทร์ศรีชา
11. นายทรงศักดิ์ โลเชียงสาย ส.อบต. ม.๑๐ ทรงศักดิ์ โลเชียงสาย
12. นายกฤษดา ปรีนาถา ส.อบต. ม.๑๑ กฤษฎา ปรีนาถา
13. นายวันชัย สาสิม ส.อบต. ม.๑๒ วันชัย สาสิม
14. นายคำไพร ห้วยสี ส.อบต. ม.๑๓ คำไพร ห้วยสี
15. นายอ้อยทิพย์ สายหยุด ส.อบต. ม.๑๔ อ้อยทิพย์ สายหยุด
16. นายสมยศ ธรรมการุณย์ ส.อบต. ม.๑๕ สมยศ ธรรมการุณย์
17. นายทวีเดช วิชัยศร ส.อบต. ม.๑๗ ทวีเดช วิชัยศร
18. นายบัณฑิต กันพล ส.อบต. ม.๑๘ บัณฑิต กันพล
19. นายลำปาง กาหลง ส.อบต. ม.๑๙ ลำปาง กาหลง
20. นายทองเพ็ชร ทิพย์รมย์ ส.อบต. ม.๒๐ ทองเพ็ชร ทิพย์รมย์
21. นายอิสระ สีพล ส.อบต. ม.๒๑ อิสระ สีพล

๒

**ผู้เข้าร่วมประชุม**

 **ลำดับที่ ชื่อ – สกุล ตำแหน่ง ลายมือชื่อ**

1. นายเรืองฤทธิ์ จันทร์ศรี นายก อบต.นาโพธิ์ เรืองฤทธิ์ จันทร์ศรี
2. นายประสาน มาตรเมือง รองนายก อบต.นาโพธิ์ ประสาน มาตรเมือง
3. นายสำเริง พระศรี รองนายก อบต.นาโพธิ์ สำเริง พระศรี
4. นายสังคม รัตน์รองใต้ เลขานายก อบต.นาโพธิ์ สังคม รัตน์รองใต้
5. นางพรณวิภา ก้อนทอง ปลัด อบต.นาโพธิ์ พรณวิภา ก้อนทอง
6. นางสาวอำพัน ศิริสม ผอ.กองช่าง อำพัน ศิริสม

๗. นายสิทธิพงษ์ งามแสง นักจัดการงานทั่วไป สิทธิพงษ์ งามแสง

๘. นางสาวพงศ์พัชรา ปะนะทัง ผช.จพง.ประชาสัมพันธ์ พงศ์พัชรา ปะนะทัง

๙. นางบัวลอง วังทอง ลูกจ้างรายเดือน บัวลอง วังทอง

**ก่อนระเบียบวาระการประชุม**

เลขาสภา อบต.นาโพธิ์ เมื่อที่ประชุมพร้อมแล้ว ขอเชิญท่านประธานสภา อบต.นาโพธิ์ จุดธูปเทียนบูชาพระรัตนตรัย และขอเชิญท่านทวีเดช วิชัยศร กล่าวนำบทสวดมนต์ในครั้งนี้ ขอเรียนเชิญค่ะ ลำดับต่อไปเชิญท่านประธานสภานั่งที่โต๊ะและกล่าวดำเนินการต่อในระเบียบวาระที่ ๑ ค่ะ ขอเรียนเชิญค่ะ

เริ่มประชุมเวลา ๐๙.๓๐ น.

**ระเบียบวาระที่ ๑ เรื่องประธานแจ้งให้ทราบ**

ประธานสภา อบต. เมื่อที่ประชุมพร้อมผมขอเปิดการประชุม เรียนท่านนายก ท่านรองนายก ท่านเลขานายก ท่านผอ.กองช่าง ท่านปลัด อบต. และท่านสมาชิกผู้ทรงเกียรติทุกท่าน วันนี้เป็นการประชุมสภาสามัญ สมัยที่ ๑/๒๕๖๖ วันที่ ๑๕ กุมภาพันธ์ ๒๕๖๖ วันนี้ผู้เข้าร่วมประชุมได้มาครบทุกท่านครับ

**ระเบียบวาระที่ ๒ เรื่องรับรองรายงานการประชุมครั้งที่แล้ว**

ประธานสภา อบต. ในการประชุมเมื่อวันที่ ๒๙ กันยายน ๒๕๖๕ มีสมาชิกท่านใดจะแก้ไขถ้อยคำ ข้อความเพิ่มเติมอีกหรือไม่ครับ เชิญครับ ถ้าไม่มีขอมติที่ประชุมรับรองรายงานการประชุมครั้งที่แล้ว โปรดยกมือครับ

**มติที่ประชุม** รับรองรายงานการประชุม

**ระเบียบวาระที่ ๓ เรื่องเสนอเพื่อทราบ**

* ไม่มี

๓

**ระเบียบวาระที่ ๔ เรื่องเสนอเพื่อพิจารณา**

ประธานสภา อบต. **๔.๑ เรื่องการกำหนดสมัยประชุมสภาสมัยสามัญประจำปี พ.ศ.๒๕๖๖ และสมัยแรกของปีถัดไป (พ.ศ.๒๕๖๗)** ขอเชิญเลขาสภา กล่าวชี้แจงขั้นตอนและวิธีการกำหนดสมัยประชุมสภาสมัยสามัญประจำปีและวันเริ่มสมัยประชุมสามัญสมัยแรกของปีถัดไป ครับ

เลขาสภา เรียนท่านประธานสภา ท่านนายก ท่านรอง ท่านเลขา ท่านผอ.กองช่าง ท่านปลัด และท่านสมาชิกผู้ทรงเกียรติทุกท่าน

* **ขอชี้แจงขั้นตอนและวิธีการกำหนดสมัยประชุมสามัญประจำปี และวันเริ่มสมัยประชุมสามัญสมัยแรกของปีถัดไป ดังนี้**
1. สภาองค์การบริหารส่วนตำบลกำหนดว่า การ นั้นเคยมีการประชุมสามัญประจำปีแล้วกี่ครั้ง ให้นำมารวมกับการกำหนดสมัยประชุมที่จะกำหนดใหม่ด้วย ทั้งนี้เมื่อรวมแล้วต้องไม่เกิน ๔ สมัย
2. สภาองค์การบริหารส่วนตำบลกำหนดว่า การประชุมสามัญประจำปีแต่ละสมัยนั้นจะเริ่มเมื่อใด และกำหนดกี่วัน แต่ไม่เกินสิบห้าวัน
3. กำหนดวันเริ่มประชุมสมัยประชุม สามัญประจำปี สมัยแรกของปีถัดไปและมีกำหนดกี่วัน (ไม่เกินสิบห้าวันเช่นกัน)

**กฎหมาย / ระเบียบ**

1. **พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ ๖) พ.ศ.๒๕๕๒**

**มาตรา ๕๓ วรรคหนึ่ง** กำหนดว่าในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด และวรรคสี่กำหนดว่าสมัยประชุมสามัญหนึ่งๆ ให้มีกำหนดไม่เกินสิบห้าวัน แต่ถ้าจะขยายเวลาออกไปอีกจะต้องได้รับอนุญาตจากนายอำเภอ

1. **ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗** **แก้ไขเพิ่มเติมถึง (ฉบับที่ ๒) พ.ศ.๒๕๕๔**
* **ข้อ ๑๑ วรรคหนึ่ง ให้ประธานสภาท้องถิ่นนำปรึกษาในที่ประชุมเกี่ยวกับการประชุมสมัยสามัญ ดังนี้**

**๔**

1. สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญ ประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไป และมีกำหนดกี่วัน

**วรรคสองกำหนดว่า** การกำหนดสมัยประชุมและวันประชุมให้เป็นไปตามที่กฏหมายว่าด้วยองค์กรปกครองส่วนท้องถิ่นกำหนด

**ข้อ ๒๑** การกำหนดสมัยประชุมสามัญประจำปี ระยะเวลาและวันเริ่มต้นประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ ๑๑ มาใช้บังคับโดยอนุโลม

ประธานสภา อบต. ต่อไปเชิญท่านสมาชิกได้เสนอ การกำหนดสมัยประชุมสามัญประจำปี พ.ศ.๒๕๖๖ และสมัยแรกของปีถัดไป เชิญครับ

นายวันชัย เรียนท่านประธานสภาท่านนายก ท่านรอง ท่านเลขา ท่านสมาชิกผู้ทรงเกียรติทุกท่าน กระผมนายวันชัย สาสิม สอบต. ม.๑๒ เรื่องระเบียบวาระที่ ๔ ข้อ ๔.๑ การกำหนดสมัยประชุมสามัญประจำปี พ.ศ.๒๕๖๖ และสมัยแรกของปีถัดไป (พ.ศ.๒๕๖๗) เดิมสมัยประชุมสามัญ พ.ศ.๒๕๖๕

 สมัยที่ ๑ กำหนดระหว่างวันที่ ๑๐-๒๔ ม.ค. ๒๕๖๕

 สมัยที่ ๒ กำหนดระหว่างวันที่ ๑-๑๕ ก.พ. ๒๕๖๕

สมัยที่ ๓ กำหนดระหว่างวันที่ ๑-๑๕ พ.ค. ๒๕๖๕

สมัยที่ ๔ กำหนดระหว่างวันที่ ๑-๑๕ ส.ค. ๒๕๖๕

และได้กำหนดสมัยแรกของปีถัดไปคือ วันที่ ๑-๑๕ ก.พ. ๒๕๖๖ กระผมขอเสนอกำหนดสมัยประชุมสามัญประจำปี พ.ศ.๒๕๖๖ จำนวน ๔ สมัย ดังนี้

สมัยที่ ๑ กำหนดระหว่างวันที่ ๑ – ๑๕ ก.พ. ๒๕๖๖

สมัยที่ ๒ กำหนดระหว่างวันที่ ๑ - ๑๕ พ.ค. ๒๕๖๖

สมัยที่ ๓ กำหนดระหว่างวันที่ ๑ - ๑๕ ส.ค. ๒๕๖๖

สมัยที่ ๔ กำหนดระหว่างวันที่ ๑ - ๑๕ ธ.ค. ๒๕๖๖

และกำหนดสมัยแรกของปีถัดไป ระหว่างวันที่ ๑ – ๑๕ ก.พ. ๒๕๖๗ ซึ่งสมัยประชุมที่ผมเสนอวันนี้จะสอดคล้องกับปีงบประมาณที่รัฐบาลอุดหนุนแต่ละไตร มาส ตามแผนงานขององค์การบริหารส่วนตำบล ดังนี้

 ๔

ไตรมาส ที่ ๑ เดือน ต.ค. พ.ย. ธ.ค. จะตรงกับสมัยประชุมสามัญสมัยที่ ๔ วันที่ ๑-๑๕ ธ.ค. ๒๕๖๖

ไตรมาส ที่ ๒ เดือน ม.ค. ก.พ. มี.ค. จะตรงกับสมัยประชุมสามัญสมัยที่ ๑ วันที่ ๑-๑๕ ก.พ. ๒๕๖๖

ไตรมาส ที่ ๓ เดือน เม.ย. พ.ค. มิ.ย. จะตรงกับสมัยประชุมสามัญสมัยที่ ๒ วันที่ ๑-๑๕ พ.ค. ๒๕๖๖

ไตรมาส ที่ ๔ เดือน ก.ค. ส.ค. ก.ย. จะตรงกับสมัยประชุมสามัญสมัยที่ ๓ วันที่ ๑-๑๕ ส.ค. ๒๕๖๖

ส่วนท่านสมาชิกจะเห็นด้วยหรือไม่นั้นก็แล้วแต่ดุลพินิจของท่าน ขอนำเสนอเท่านี้ก่อนครับ

ประธานสภา อบต. ขอผู้รับรองด้วยครับ

นายทองเพช็ร เรียนท่านประธานสภา ท่านนายก ท่านรองนายก ท่านเลขา ท่านสมาชิกผู้ทรงเกียรติทุกท่าน กระผมนายทองเพช็ร ทิพย์รมย์ สอบต. ม.๒๐ ขอรับรองครับ

นายทวีเดช เรียนท่านประธานสภา ท่านนายก ท่านรองนายก ท่านเลขา ท่านสมาชิกผู้ทรงเกียรติทุกท่าน กระผมนายทวีเดช วิชัยศร สอบต. ม.๑๗ ขอรับรองครับ

ประธานสภา มีท่านใดจะเสนอเพิ่มเติมอีกหรือไม่ครับ ถ้าไม่มีเป็นอันว่าการกำหนดสมัยประชุมสามัญประจำปี พ.ศ.๒๕๖๖ และสมัยแรกของปีถัดไป ตามที่ท่านวันชัย สาสิม สอบต. ม.๑๒ เสนอครับ ผมขอมติที่ประชุมด้วยครับ

**มติที่ประชุม** เห็นชอบ ๒๐ เสียง

 ไม่เห็นชอบ - เสียง

 งดออกเสียง ๑ เสียง

ประธานสภา **๔.๒ เรื่องกองช่าง ขอมติเห็นชอบการขอใช้พื้นที่ป่าสงวนแห่งชาติ เพื่อดำเนินการโครงการก่อสร้างถนนคอนกรีตเสริมเหล็ก เส้นบ้านโนนเกษตร หมู่ที่ ๑๖ ไป บ้านนาโพธิ์ หมู่ที่ ๑** ขอเชิญ ผอ.กองช่างชี้แจงรายละเอียดเพิ่มเติมครับ

ผอ.กองช่าง เรียนท่านประธานสภา ท่านนายก ท่านรองนายก ท่านเลขา ท่านสมาชิกผู้ทรงเกียรติทุกท่าน ขอชี้แจงการขอใช้พื้นที่ป่าสงวนแห่งชาติ สืบเนื่องจากว่าสถานที่ก่อสร้างอยู่ในพื้นที่เขตป่าสงวนแห่งชาติ เราได้รับงบประมาณเงินอุดหนุนเฉพาะกิจมา เพื่อทำถนนคอนกรีตเสริมเหล็กจากบ้านโนนเกษตร หมู่ที่ ๑๖ ถึงบ้านนาโพธิ์ หมู่ที่๑ ซึ่งเป็นพื้นที่ทับซ้อนในกรณีที่จะมีการก่อสร้างถนนเส้นไหนก็ต้องขอมติที่ประชุมสภาทุกครั้ง เพื่อขอยื่นใช้พื้นที่ในการก่อสร้าง ขอชี้แจงรายละเอียดต่อที่ประชุมเท่านี้ก่อนค่ะ

 ๕

ประธานสภา เรียนท่านนายก ท่านรอง ท่านเลขา ท่านสมาชิกผู้ทรงเกียรติทุกท่าน สำหรับเรื่องขอมติเห็นชอบการขอใช้พื้นที่ป่าสงวนแห่งชาติเพื่อดำเนินการโครงการก่อสร้างถนนคอนกรีตเสริมเหล็กเส้นบ้านโนนเกษตร หมู่ที่ ๑๖ ถึงบ้านนาโพธิ์ หมู่ที่ ๑ มีท่านใดจะอภิปรายเพิ่มเติมอีกหรือไม่ครับ ถ้าไม่มี ผมขอมติที่ประชุมครับ

**มติที่ประชุม** เห็นชอบ ๒๐ เสียง

 ไม่เห็นชอบ - เสียง

 งดออกเสียง ๑ เสียง

ประธานสภา **๔.๓ เรื่องการขออนุมัติโอนงบประมาณและแก้ไขเปลี่ยนแปลงคำชี้แจงประมาณรายจ่ายประจำปี พ.ศ.๒๕๖๖** ขอเชิญท่านลำปาง กาหลง สอบต. ม.๑๙ ชี้แจงรายละเอียดเพิ่มเติมครับ

นายลำปาง เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติทุกท่าน ผมนายลำปาง กาหลง สอบต. ม.๑๙ ขอชี้แจงรายละเอียดการขออนุมัติโอนงบประมาณและแก้ไขเปลี่ยนแปลงคำชี้แจงงบประมาณรายจ่ายประจำปี

พ.ศ. ๒๕๖๖

**ข้อความเดิม** โครงการก่อสร้างร่องระบายน้ำภายในหมู่บ้าน บ้านโนนงาม หมู่ที่ ๑๙ งบประมาณตั้งไว้ ๒๓๐,๐๐๐ บาท

**ขอโอนงบประมาณและแก้ไขเปลี่ยนแปลงเป็น** โครงการก่อสร้างถนนคอนกรีตเสริมเหล็กภายในหมู่บ้านโนนงาม หมู่ที่ ๑๙ งบประมาณ ๒๓๐,๐๐๐ บาท

สืบเนื่องจากว่าเพื่อให้พี่น้องในชุมชนที่ใช้ถนนการสัญจรและเพื่อการขนถ่ายสินค้าทางการเกษตรได้รับความเดือดร้อนจากถนนที่ชำรุดเสียหายเพื่อให้พี่น้องประชาชนได้สัญจรและขนถ่ายสินค้าทางการเกษตรได้สะดวกสบายมากยิ่งขึ้น จึงขอเปลี่ยนแปลงโครงการในครั้งนี้ครับ ขอนำเรียนต่อที่ประชุมเท่านี้ก่อนครับ

ประธานสภา ตามที่ท่านลำปาง กาหลง สอบต. ม.๑๙ ได้ขออนุมัติโอนงบประมาณและแก้ไขเปลี่ยนแปลงคำชี้แจงงบประมาณรายจ่ายประจำปี พ.ศ.๒๕๖๖ มีท่านใดจะอภิปรายเพิ่มเติมอีกหรือไม่ครับ ถ้าไม่มีผมขอมติที่ประชุมครับ

**มติที่ประชุม** เห็นชอบ ๒๐ เสียง

 ไม่เห็นชอบ - เสียง

 งดออกเสียง ๑ เสียง

**ระเบียบวาระที่ ๕ เรื่องอื่น ๆ**

ประธานสภา สำหรับระเบียบวาระที่ ๕ นี้มีท่านใดจะอภิปรายเพิ่มเติมอีกหรือไม่ครับ เชิญครับ

 ๖

นางชุติกาญจน์ เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติทุกท่าน ดิฉันนางชุติกาญจน์ จันทร์สุราษฏร์ สอบต. ม.๕ อยากเรียนถามว่างบประมาณปี พ.ศ.๒๕๖๖ เรื่องการทำน้ำประปา งบประมาณ ๒๔๐,๐๐๐ บาท

 สืบเนื่องจากว่า อยากได้งบประมาณบางส่วนมาเป็นโครงการเสาไฟฟ้าแรงต่ำในชุมชน จะได้หรือไม่ ช่วยอธิบายให้ทราบด้วยค่ะ ขอบคุณค่ะ

ประธานสภา มีท่านใดจะอภิปรายเพิ่มเติมอีกหรือไม่ครับ เชิญครับ

นายทวิโรจน์ เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติทุกท่าน ผมนายทวิโรจน์ อ่อนนุ่ม สอบต. ม.๗ อยากเรียนถามว่า

1. เรื่องงบประมาณปี พ.ศ.๒๕๖๖ จะเริ่มดำเนินการเมื่อไหร่ครับ
2. เรื่องความเดือดร้อนของพี่น้องประชาชน ในช่วงที่ฝนตกหนักที่ผ่านมา ก็ยังไม่มีการซ่อมแซม จะดำเนินการได้เมื่อไหร่ครับ อยากให้เร่งดำเนินการด้วยครับ

ประธานสภา มีท่านใดจะอภิปรายเพิ่มเติมอีกหรือไม่ครับ ถ้ามีเชิญครับ

นายเงิน เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติทุกท่าน ผมนายเงิน สินธุบัว สอบต. ม.๖ ก่อนอื่นก็ขอขอบคุณทางคณะผู้บริหารที่ได้มีกิจกรรมการไปศึกษาดูงานและก็ได้ดูแลผู้ร่วมเดินทางเป็นอย่างดีครับ ต่อไปเรื่องการพัฒนาซ่อมแซมถนนหนทางให้กับพี่น้องซึ่งได้เกิดการชำรุดเสียหายในช่วงฝนตกที่ผ่านมา ทางผู้บริหารก็ได้รับปากว่าจะดำเนินการให้ ถนนเส้นบ้านโนนสมบัติ บ้านใหม่หนองจาน เส้นนาแม่กี่ ฝากดูแลด้วยครับ ถ้าเป็นไปได้อยากให้ทำเป็นบล็อคคอนเวิร์ส หรือทำเป็นแบบใส่ท่อลอดเหลี่ยม ก็ได้ครับ และเรื่องรถแม็กโครที่ว่าจะจัดสรรมาใช้ในงานต่างๆนั้น ดำเนินการถึงไหนแล้วครับ และเรื่องถนนลาดยางที่พึ่งทำเสร็จไปยังไม่ถึงครึ่งปีเลย เกิดความเสียหายแล้ว ถ้าอยู่ในช่วงที่รับประกันอยู่ก็อยากให้มาดำเนินการให้ครับ ฝากทาง ผอ.กองช่างด้วยครับ

นายทวีเดช เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติทุกท่าน ผมนายทวีเดช วิชัยศร สอบต. ม.๑๗ อยากเรียนถามเรื่องการทำโครงการขยะเปียก ผมอยากปรึกษาว่าเมื่อทำแล้ว การย่อยสลายของเศษอาหารที่เราได้เทลงไปจะทำให้เกิดกลิ่น เกิดตัวหนอนได้ ไม่ทราบว่าจะดำเนินการต่อไปได้อย่างไรครับ ผมมองว่าไม่น่าจะเป็นไปได้ครับ

นางเนตรดาว เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติทุกท่าน ดิฉันนางเนตรดาว รัดสีวอ สอบต. ม.๔ ก่อนอื่นต้องขอขอบคุณท่านผู้บริหารที่มีกิจกรรมการไปศึกษาดูงาน เพื่อให้พี่น้องได้รับประโยชน์และสามารถนำมาปรับเปลี่ยนใช้ในชีวิตประจำวันได้ และเรื่องที่ทำโครงการขยะเปียก ตามที่

 ๗

 ท่านทวีเดช วิชัยศร สอบต. ม.๑๗ ได้ชี้แจงไปก็เห็นด้วยค่ะ เพราะจะเป็นการยากในการบริหารจัดการต่อไปค่ะ ต่อไปเรื่องที่จะเรียนถามคือ

1. เรื่องการขอขยายเขตไฟฟ้าส่องสว่างเพิ่มเติมอีกจำนวน ๓ จุด ในชุมชนบ้านโนนทัน หมู่ที่ ๔ ฝากทางท่านคณะผู้บริหารและผอ.กองช่างด้วยค่ะว่ายังมีอุปกรณ์อีกหรือไม่ ถ้ามีก็ช่วยพิจารณาให้กับพี่น้องด้วยค่ะ
2. เรื่องการซ่อมแซมถนนหนทางเพื่อการขนถ่ายสินค้าทางการเกษตรของพี่น้อง ซึ่งได้เกิดความเสียหายในช่วงที่ฝนตก เมื่อไหร่จะมีการออกซ่อมแซมให้กับพี่น้องในชุมชน ฝากทางคณะผู้บริหารดูแลด้วยค่ะ
3. เรื่องถนนหน้ายูเนียน ของบ้านโนนทัน หมู่ที่ ๔ ไปทางบ้านหนองโดน ซึ่งได้มีการลาดยางแล้วเสร็จไปเมื่อไม่นานมานี้ แต่ตอนนี้ถนนเริ่มชำรุดแล้ว อยากปรึกษาว่าจะมีการแก้ไขอย่างไรได้บ้างค่ะ ก็ขอนำเรียนที่ประชุมเท่านี้ก่อนค่ะ

นายกฤษดา เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติ ทุกท่าน ผมนายกฤษดา ปรีนาถา สอบต. ม.๑๑ บ้านโนนสมบัติ อยากเรียนถามเรื่องงบประมาณที่จะนำมาซ่อมแซมถนนมีหรือยังครับ ตอนนี้ถนนหลายเส้นทางเริ่มชำรุดเสียหาย ช่วยชี้แจงด้วยครับ

ประธานสภา เรื่องถนนที่เกิดการชำรุดเสียหายนั้นก็เนื่องจากที่ผ่านมาฝนตกชุก ฝากท่านคณะผู้บริหารช่วยดูแลความเดือดร้อนของพี่น้องด้วยครับ มีท่านใดจะอภิปรายเพิ่มเติมอีกหรือไม่ครับ เชิญครับ

นายวันชัย เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติ ทุกท่าน ผมนายวันชัย สาสิม สอบต. ม.๑๒ อยากเรียนถามว่าในการประชุมที่ผ่านมาเราได้ชี้แจงเรื่องงบประมาณรายจ่ายเงินสะสม ตอนนี้ดำเนินการหรือยังครับ ที่ผ่านมาเราก็ได้มีการปรึกษาหารือกันแล้ว ก็น่าจะทันกับการประชุมสามัญในครั้งนี้ด้วย และเรื่องการขอเปลี่ยนแปลงโครงการ ซึ่งบ้านพัฒนา ได้คำแนะนำจากทาง ผอ.กองช่างให้เปลี่ยนแปลงโครงการจาก ถนนคสล. เป็นถนนลาดยาง ซึ่งไม่ได้มีในแผน จึงอยากฝากไปทาง ผอ.กองช่าง ด้วยว่าให้ช่วยดูแล ส.อบต.ด้วยครับเพราะท่านเป็นผู้ที่รู้วิธีการว่าจะมีขั้นตอนการทำอย่างไร ท่านให้ผมเขียนวาระการประชุมมาส่ง ผมก็นำมาส่งเรียบร้อยแล้ว อยากให้ท่านแนะนำให้ชัดเจนด้วยว่าจะต้องทำอย่างไรเพื่อไม่ให้เกิดความล่าช้าครับ

นายบัณฑิต เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติ ทุกท่าน ผมนายบัณฑิต กันพล สอบต. ม.๑๘ ต้องขอขอบคุณทางผู้บริหารด้วยครับกับการไปศึกษาดูงาน เพื่อให้พี่น้องได้มีความรู้และได้รับประโยชน์ในการไป

 ๘

 ครั้งที่ผ่านมา และในครั้งต่อไปก็อยากให้จัดโดยให้พี่น้องได้ไปโดยทั่วถึงและไม่ให้คนเดิมไปครับจะเป็นการดีกว่านี้ และผลตอบรับออกมาก็เป็นที่น่าดีใจครับ

นายทรงศักด์ เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติ ทุกท่าน ผมนายทรงศักดิ์ โลเชียงสาย สอบต. ม.๑๐ ผมอยากเรียนถามเรื่องถนนคสล. ที่ชำรุดเสียหายในช่วงที่มีฝนตก ช่วยออกไปตรวจสอบให้ด้วยครับ และที่บอกว่าจะนำท่อไปลงให้นั้นก็ยังไม่เห็นครับ ช่วยดูแลความเดือดร้อนของพี่น้องด้วยครับ ขอบคุณครับ

นางลินทอง เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติ ทุกท่าน ดิฉันนางลินทอง สิงห์มี สอบต. ม.๑ อยากถามเรื่องถนนเพื่อการเกษตรที่ชำรุดเสียหายจะมีการออกซ่อมแซมให้ได้เมื่อไหร่ เรื่องลำห้วยสาธารณะ ตรงนาพ่อโฮง ก่อแก้ว จะออกซ่อมแซมให้ได้เมื่อไหร่ ช่วยชี้แจงด้วยค่ะ ต่อไปเรื่องที่จะช่วยเหลือผู้ป่วยติดเตียง ผู้พิการ ผู้สูงอายุ ซึ่งเคยขอรายชื่อไปแล้วในช่วงวันลอยกระทงที่ผ่านมา จะออกมาช่วยเหลือพี่น้องได้เมื่อไหร่ค่ะ

ประธานสภา สำหรับเรื่องช่วยเหลือผู้ป่วยติดเตียง ผู้พิการและผู้สูงอายุ นั้นก็น่าจะดำเนินการช่วยเหลือพี่น้องได้แล้วนะครับ มีท่านใดจะอภิปรายเพิ่มเติมอีกหรือไม่ครับ

นางอ้อยทิพย์ เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติ ทุกท่าน ดิฉันนางอ้อยทิพย์ สายหยุด สอบต. ม.๑๔ ดิฉันอยากขอความอนุเคราะห์เสาไฟฟ้าแรงต่ำ ๒ ต้น รอบบ้านโนนถาวรค่ะ อีกเรื่องคือมีซอยที่แยกออกมาอีกความยาวประมาณ ๓๐ เมตร อยากให้ผู้บริหารช่วยดูแลเรื่องถนนด้วยค่ะ ขอบคุณค่ะ

ประธานสภา มีท่านใดจะอภิปรายเพิ่มเติมอีกหรือไม่ครับ ต่อไปเชิญท่านนายกชี้แจงต่อท่านสมาชิกเพิ่มเติมเกี่ยวกับรายละเอียดต่างๆ ที่ได้สอบถามมาครับ เชิญครับ

นายก อบต. เรียนท่านประธานสภา ท่านรอง ท่านเลขา ท่านสมาชิกผู้ทรงเกียรติ ทุกท่าน ก่อนอื่นก็ต้องขอขอบคุณทุกท่านที่ได้อนุมัติงบประมาณเพื่อไปศึกษาดูงานของกองสวัสดิการและกองการเกษตร ที่ผ่านมา ตามที่ท่านบัณฑิต กันพล ได้ชี้แจงไปก็ดีครับ เรื่องของท่าน สอบต.ม.๕ โครงการที่ได้ผ่านการประชาคมแล้วนั้นเป็นโครงการน้ำประปาหมู่บ้านซึ่งทาง ผอ.กองช่างได้ออกแบบเรียบร้อยแล้วนั้นถ้าจะเปลี่ยนแปลงก็ต้องมีการประชุมประชาคมใหม่ ก็จะเกิดความล่าช้าในการดำเนินการ ฝากท่านชุติกาญจน์ จันทร์สุราษฎร์ แจ้งให้พี่น้องได้ทราบด้วยครับ ต่อไปเรื่องของทานทวิโรจน์ อ่อนนุ่ม งบประมาณปี พ.ศ.๒๕๖๖ ตอนนี้ผอ.กองช่างได้ดำเนินการไปบ้างแล้วบางส่วน บางโครงการ พร้อมจะดำเนินการแล้วครับ

 ๙

 สำหรับเรื่องถนน ก็เคยได้ปรึกษาหารือกันมาตลอด ซึ่งงบประมาณยังไม่ลงตัว ยังคงรอให้ทาง สตง.ออกตรวจสอบเอกสารให้กับทางอบต.นาโพธิ์เราก่อน น่าจะแล้วเสร็จประมาณช่วงปลายเดือน ก็จะได้มีการเปิดประชุมวิสามัญ การจ่ายขาดเงินสะสม ในโครงการที่ สอบต.ได้แจ้งเข้ามาเพื่อทำการซ่อมแซมแก้ไขครับ

 ที่ผ่านมาทางคณะผู้บริหารได้ออกสำรวจเส้นทางเพื่อเชื่อมโยงเส้นทางระหว่างตำบลและหมู่บ้าน ในส่วนบ้านหัวนาคำ มีถนนที่ยังไม่ได้รับการแก้ไขหลายจุด เป็นถนนเส้นเดิมที่อดีตท่านนายกมงคลจิตร แสงบัณฑิต ได้ดำเนินการไว้แต่ไม่ได้ลงดินลูกรังไว้ซึ่งเป็นถนนที่เป็นดินทราย ก็น่าเห็นใจพี่น้องครับ และฝากท่าน สอบต.แจ้งให้พี่น้องทราบด้วยว่าในการทำถนนนั้นต้องขอ อุทิศ ที่ดินเพื่อจะได้ทำการยกล่องพูนดินทำถนนได้สะดวกมากยิ่งขึ้น ส.อบต.ม.๓ และส.อบต.ม.๑๔ ได้ดำเนินการเรื่องเอกสารและขออุทิศที่ดินกับพี่น้องเรียบร้อยแล้วนะครับ เมื่อลงมือทำก็จะได้ไม่เกิดปัญหา ในส่วนของบ้านหนองโดน ก็มีความลำบากเรื่องของถนนเช่นกัน ถ้าเป็นไปได้การทำถนนก็ต้องมีร่องน้ำด้วยครับ ต่อไป สอบต.ม.๖ ถนนเส้นโรงงาน CP ทางผู้บริหารยังไม่ได้ไปตรวจสอบเส้นทางครับ แต่ก็ได้มอบหมายให้ทางท่านรองประสาน มาตรเมือง ไปตรวจสอบบ้างแล้วนั้น ซึ่งท่านได้แจ้งมาว่าอยากทำเป็นบล็อกคอนเวิร์ส แต่ไม่ได้มีในแผนครับ อาจจะทำเป็นการใส่ท่อประมาณ ๒ ช่องครับ

นายกฤษดา เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติ ทุกท่าน ผมได้ตรวจสอบแล้ว ว่ามีในแผนครับ สามารถทำได้ครับ

นายก อบต. เรียนท่านประธานสภา ท่านรอง ท่านเลขา ท่านสมาชิกผู้ทรงเกียรติทุกท่าน ผมเสนอว่าให้ลงท่อประมาณ ๒ ช่องครับ และทำให้ให้ดินแน่นกว่าเดิมก็น่าจะได้ครับ

นายกฤษดา เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติทุกท่าน ผมขอเสนอเป็นใส่ท่อ ๓ ช่องจะได้หรือไม่ครับ

นายก อบต. เรียนท่านประธานสภา ท่านรอง ท่านเลขา ท่านสมาชิกผู้ทรงเกียรติทุกท่าน ผมขอให้ทาง ผอ.กองช่างได้ออกสำรวจก่อนครับว่าจะดำเนินการต่อไปอย่างไร ในส่วนของถนนลาดยาง บ้านโนนสมบูรณ์ ในช่วงที่ทำนั้นดินอาจจะไม่แน่นพอครับเลยทำให้การลาดยางดูไม่แน่นพอ เลยทำให้เกิดการชำรุดได้ง่ายขึ้น แต่อย่างไรก็ตามก็จะดูแลพี่น้องต่อไปเช่นเคยครับ ต่อไปเรื่องที่ท่าน ส.อบต. ม.๑๗ เสนอมานั้น เป็นเรื่องโครงการขยะเปียก ซึ่งเป็นเรื่องที่สำคัญมาก และในวันที่ ๑๖ กุมภาพันธ์ ๒๕๖๖ รองผู้ว่าราชการจังหวัดมหาสารคาม จะออกมาประเมินงานที่ อบต.นาโพธิ์ เป็นเรื่องที่ต้องทำไม่สามารถยกเลิกได้ครับ ต่อไป ส.อบต. ม.๔ เรื่องการขอ

 ๑๐

ขยายเขตไฟฟ้าส่องสว่าง ต้องสอบถามทาง ผอ.กองช่างว่ายังมีอุปกรณ์อีกหรือไม่ ถ้ามีก็ฝากดูแลพี่น้องด้วยครับ ส่วนเรื่องถนนเส้นยูเนียนไปทางบ้านหนองโดน ก็ได้ฝากทางนิติกรให้ทำข้อบังคับไว้เพื่อให้มีมาตรการที่จะนำไปปรึกษาหารือกับทางยูเนียนด้วยครับ ซึ่งเรื่องนี้เป็นเรื่องที่ละเอียดอ่อนและไม่อยากให้มีผลกระทบต่อพี่น้องเกษตรกร ต่อไป ส.อบต. ม.๑๒ เดิมการทำแผน ๕ ปีจะมีการแก้ไขง่ายและรวดเร็วโดยทาง ผอ.กองจะดำเนินการให้ แต่ปัจจุบันมีรูปแบบที่มีคณะกรรมการ ต้องมีการประชุมปรึกษาหารือกันก่อน ในการปรับปรุงแก้ไข ในส่วนนี้ก็จะมีการขอเปิดประชุมวิสามัญก่อน ในส่วนของ สอบต.ม.๑๘ เรื่องตลาดกลาง ก็ถือเป็นที่เชิดหน้าชูตาของ อบต.นาโพธิ์เรา ซึ่งตอนนี้ได้มีแม่ค้าเพิ่มจำนวนขึ้น ถือเป็นเรื่องที่ดีครับ ในส่วนของเรื่องรถกู้ชีพ ที่ย้ายเข้ามาอยู่บริเวณ อบต.นาโพธิ์นั้นเนื่องจากทางโรงพยาบาลกุดรังได้ติดตั้ง GPS ไว้กับรถเพื่อใช้ตรวจสอบเวลาปฏิบัติหน้าที่ ซึ่งเจ้าหน้าที่ได้นำรถไปใช้ในทิศทางที่ไม่ถูกต้อง ดังนั้นจึงได้ย้ายเข้ามาในส่วนของ อบต.นาโพธิ์ และเจ้าหน้าที่ ที่ปฏิบัติงานก็ต้องผ่านการฝึกอบรมก่อนทุกท่านครับ ในส่วนของบ้านหนองแหน ตอนนี้ได้มีสัญญาณไฟจราจรแล้ว อาจจะทำให้ลดการเกิดอุบัติเหตุได้ในระดับหนึ่งครับ ต่อไป ส.อบต. ม.๑๐ ทางผู้บริหารได้ออกสำรวจพื้นที่แล้วครับ จะดำเนินการให้พี่น้องเราแน่นอนครับ ท่านส.อบต.ม.๑ เรื่องถนนที่เสียหายช่วงฝนตกและลำห้วยสาธารณะ ตรงนานายโฮง ก่อแก้วนั้น จะดำเนินการซ่อมแซมให้ครับ และฝากทาง ผอ.กองช่างให้ดูด้วยครับ สำหรับการช่วยเหลือผู้สูงอายุ ผู้พิการ ผู้ป่วยติดเตียงนั้น ได้ปรึกษากับทาง ผอ.กองการศึกษาแล้วว่าจะดำเนินการภายในวันที่ ๒๑ –๒๒ กุมภาพันธ์ ๒๕๖๖ นี้ครับโดยมีคณะกรรมการแบ่งเป็น ๒ ชุด คือชุดของท่านนายกท่านเลขา และอีกชุดคือท่านรองทั้งสองท่าน สำหรับ ส.อบต.ม.๑๔ เรื่องขอขยายเขตไฟฟ้าแรงต่ำนั้นไม่ทราบว่าเป็นถนนเส้นไหนครับ

นางอ้อยทิพย์ เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติทุกท่าน ดิฉันนางอ้อยทิพย์ สายหยุด สอบต.ม.๑๔ ถนนเส้นออกไปนอกบ้าน ทางด้านทิศเหนือ ซึ่งเดิมผู้ใหญ่บ้านรัชนี แสนจุมพล ได้ดำเนินการไว้ค่ะ

นายก อบต. เรียนท่านประธานสภา ท่านรอง ท่านเลขา ท่านสมาชิกผู้ทรงเกียรติทุกท่าน สำหรับถนนเส้นนี้ผมได้มีการนำงบไฟฟ้าไปลงต่อทางถนนลาดยางแล้ว ๒ ต้น จะถึงประมาณนานายมี ครับ ต่อไปขอให้ทางท่านปลัดชี้แจงรายละเอียดเรื่องงบประมาณเพิ่มเติมครับ

 ๑๑

ปลัด อบต. เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติทุกท่าน ขออนุญาตเพิ่มเติมรายละเอียดที่ท่านนายกได้นำเรียนต่อที่ประชุมว่า ประเด็นแรก การเพิ่มโครงการแต่ละประเภทนั้น ต้องตรวจสอบก่อนว่ามีอยู่ในแผนหรือไม่ จุดเริ่มต้นและจุดสิ้นสุดก็ต้องมี ประเด็นที่สอง การโอนเปลี่ยนแปลงงบประมาณที่มีอยู่ ในข้อบัญญัติงบประมาณรายจ่ายอยู่แล้ว

1. การโอนไปทำโครงการใดก็ตาม ที่ประชุมประชาคมต้องเปลี่ยนแปลง
2. เปลี่ยนแปลงแล้วมีอยู่ในแผนหรือไม่ ต้องตรวจสอบอีกครั้ง

ในกรณีที่ไม่มีในแผนโครงการนั้น งบประมาณจะเท่าเดิมจะต้องมีปริมาณงานจากกองช่างมีความกว้าง ความยาว ต้องมีรายละเอียดในแผน เพราะคณะกรรมการก็ไม่สามารถอนุมัติเปลี่ยนแปลงให้ได้ กรณีการขยายเขตไฟฟ้าแรงสูงแรงต่ำก็เช่นกันว่าจะมีในแผนหรือไม่และต้องมีจุดเริ่มต้นและสิ้นสุดเช่นกัน ก็ต้องแจ้งให้ทางสมาชิกได้ทราบทุกอย่างที่ผ่านการประชุมประชาคมและข้อบัญญัติแล้วอนุมิติตามงบประมาณ ถ้ามีการออกแบบ อย่างเช่น ถนน คสล. จะมีการใช้วิทศวะกรเป็นผู้รับรองแบบเรียบร้อยและมีค่าใช้จ่าย ถ้ามีการเปลี่ยนแปลง ค่าใช้จ่ายที่ให้วิศวกรรับรองไปนั้นก็จะสูญเปล่า ในการเปลี่ยนแปลงโครงการแต่ละครั้งจะมีผลกระทบหลายด้าน ขอเพิ่มเติมเรื่องศูนย์กู้ชีพที่ได้ย้ายเข้ามาใน อบต.นาโพธิ์ เนื่องจากทางแขวงการทางหลวงขอคืนพื้นที่ และ พฤติกรรมของเจ้าหน้าที่ ส่วนเรื่องโครงการขยะเปียก เป็นไปได้ว่าอาจทำให้เกิดแหล่งเพาะพันธุ์เชื้อโรค และจะมีรองผู้ว่าราชการจังหวัดออกมาประเมินงานก็ต้องรับฟังก่อนค่ะ ส่วนเรื่องงบประมาณปี พ.ศ.๒๕๖๕ รอ สตง.รับรองก่อนค่ะเมื่อรับรองแล้วในส่วนของงบประมาณ ๗,๐๐๐,๐๐๐ บาทนั้นต้องกันไว้ ๑๐ % ของยอดเงินในข้อบัญญัติทั้งหมดส่วนที่เหลือก็จะสามารถนำมาใช้ได้ ส่วนเงินสำรองเงินสะสมที่เกินไปจาก ๑๕ % หลังจากใช้เงินสะสมแล้วจะใช้ได้ ตอนนี้ให้ทาง ผอ.กองช่าง ดูว่าจุดจะทำโครงการนั้นประเมินราคาว่าใช้งบเท่าไร จึงจะขออนุมัติเงินจ่ายขาดที่สามารถใช้ได้ ถนน

คสล.หมู่ที่ ๑๐ ขอให้ส่งเอกสารและรูปถ่ายให้ด้วยค่ะส่วนท่อที่จะลงให้ก็จะดำเนินการให้ค่ะ

ประธานสภา ต่อไปเชิญท่านเลขานายก ชี้แจงเพิ่มเติมครับ เชิญครับ

เลขานายก อบต. เรียนท่านประธานสภา ท่านนายก ท่านรอง ท่านสมาชิกผู้ทรงเกียรติทุกท่าน เรื่องที่ท่านบัณฑิต กันพล ชี้แจงมาก็เป็นการดี ในการไปศึกษาดูงานก็อยากให้พี่น้องได้รับประโยชน์มากที่สุดเพื่อให้เกิดการต่อยอดในชีวิตประจำวันต่อไป เรื่องเงินสะสม ก็รอ สตง.รับรองอยู่ครับ จึงจะช่วยเหลือพี่น้องได้

๑๒

ผอ.กองช่าง เรียนท่านประธานสภา ท่านนายก ท่านรอง ท่านเลขา ท่านสมาชิกทุกท่าน จะขอแจ้งข่าวดีให้ทราบ ว่าโรงงานน้ำสิงห์ได้มีการอนุมัติงบประมาณมาให้ช่วยเหลือพี่น้องแล้วด้วยงบประมาณ ๑,๐๐๐,๐๐๐ บาท แต่ทางบริษัทจะเน้นให้ทำคอนกรีตตรงหน้าโรงงาน ความยาวประมาณ ๑๐๐ เมตร จะขยายไหล่ทางให้ด้วย และซ่อมบำรุงถนนจากปากทางเข้ามาด้วย ในส่วนของบ้านเช่าก็จะเกิดปัญหาเรื่องไม่มีการวางระบบท่อ ก็จะค่อยๆแก้ปัญหาต่อไป ก็ขอนำเรียนเท่านี้ค่ะ

นายวันชัย เรียนท่านประธานสภา ท่านนายก ท่านรอง ท่านเลขา ท่านสมาชิกทุกท่าน ผมนายวันชัย สาสิม สอบต.ม.๑๒ อยากเรียนถามเรื่องกระบองไฟที่เจ้าหน้าที่ รถกู้ชีพต้องใช้ ซึ่งตอนนี้ชำรุดเสียหายแล้ว ฝากผู้บริหารช่วยจัดหามาให้กับเจ้าหน้าที่ด้วยครับ

ประธานสภา ระหว่างนี้ก็มีเจ้าหน้าที่จากธนาคารกรุงไทย ขอ เข้าร่วมชี้แจงรายละเอียดเกี่ยวกับสินเชื่อของธนาคารด้วย เชิญท่านชี้แจงครับ

เจ้าหน้าที่ธนาคาร เรียนท่านประธานสภา ท่านนายก ท่านสมาชิกทุกท่าน ดิฉันเป็นตัวแทนของเจ้าหน้าที่จากธนาคารกรุงไทย ขอประชาสัมพันธ์

1. เรื่องสินเชื่อสำหรับข้าราชการการเมือง โดย ธ.กรุงไทยจะทำ MOU กับทาง อบต. เทศบาล หรือ อบท. เกี่ยวกับสินเชื่อสำหรับข้าราชการการเมือง โดยมีเงื่อนไขให้สูงสุด ๑๐ เท่า ของเงินเดือน การค้ำประกันจะค้ำประกันคู่กันสองคน ระยะเวลาการผ่อนชำระ หักจากบัญชีเงินเดือน คิดเป็นแสนละสี่พันบาท โดยประมาณ ถ้า สอบต.เงินเดือน ๗,๒๐๐ บาท จะผ่อนอยู่ที่ ๓,๐๐๐ บาท ทั้งนี้ก็ขึ้นอยู่กับการตรวจเครดิตบูโรเหมือนทั่วๆไป ถ้าท่านไหนจะขอตรวจเครดิตบูโรก็ไม่มีค่าใช้จ่ายค่ะ
2. เรื่องการเปิดบัญชี ธ.กรุงไทย เพื่อรับค่าตอบแทนและเงินเดือน ทาง อ.กุดรังได้เริ่มดำเนินการแล้ว ๓ ตำบล เหลือ ๒ ตำบล เป็นการโอนย้ายเงินเดือนจาก ธ.ธกส. ไป ธ.กรุงไทย จะเป็นโอนเงินของธนาคาร จะมีบริการเปิดบัญชีให้ค่ะ

นางชุติกาญจน์ เรียนท่านประธานสภา ท่านนายก ท่านรอง ท่านเลขา ท่านสมาชิกทุกท่าน ดิฉันอยากถามว่ามีการกำหนดอายุหรือไม่

เจ้าหน้าที่ธนาคาร เรียนท่านประธานสภา ท่านนายก ท่านรอง ท่านเลขา ท่านสมาชิกทุกท่าน ไม่มีการกำหนดอายุของผู้กู้ จะนับจากวาระการดำรงตำแหน่งราชการค่ะ

นางเนตรดาว เรียนท่านประธานสภา ท่านนายก ท่านรอง ท่านเลขา ท่านสมาชิกทุกท่าน อยากเรียนถามว่าคิดดอกเบี้ยในการชำระอย่างไร

 ๑๓

เจ้าหน้าที่ธนาคาร เรียนท่านประธานสภา ท่านนายก ท่านรอง ท่านเลขา ท่านสมาชิกทุกท่าน การคิดดอกเบี้ยก็ขึ้นอยู่กับ MRR ตอนนี้ MRR อยู่ที่ ๖.๓๐ บาท จะประมาณ ๑๐.๓๗ บาท เป็นการคิดดอกและเงินต้น แล้วค่ะ ทำไมดอกเบี้ยสูงเพราะไม่ได้กำหนดอายุผู้กู้ ไม่มีหลักทรัพย์ค้ำประกันและใช้คนค้ำประกันที่ดำรงตำแหน่งด้วยกันค่ะ

ประธานสภา ถ้ามีท่านใดสนใจก็สามารถติดต่อกับเจ้าหน้าที่ธนาคารกรุงไทยได้หลังจากเลิกประชุมแล้วครับ

นายบัณฑิต เรียนท่านประธานสภา ท่านนายก ท่านรอง ท่านเลขา ท่านสมาชิกทุกท่าน กระผมขอเรียนถามเรื่องที่มีข่าว ว่า ธนาคารมีการดูดเงินออกจากบัญชี ชี้แจงด้วยครับ

เจ้าหน้าที่ธนาคาร เรียนท่านประธานสภา ท่านนายก ท่านรอง ท่านเลขา ท่านสมาชิกทุกท่าน ในส่วนนี้ต้องติดต่ออายัดบัญชีกับทางธนาคารเท่านั้นค่ะ

ปลัด อบต. เรียนท่านประธานสภา ท่านนายก ท่านรอง ท่านเลขา ท่านสมาชิกทุกท่าน ขอเพิ่มเติมว่าให้ท่านสมาชิกทุกท่านเชิญที่ห้องประชุมหลังเล็กด้วยค่ะจะมีเจ้าหน้าที่รออยู่เพื่อบริการเรื่องอาหารให้ค่ะ

ประธานสภา ขณะนี้อาหารกลางวันพร้อมแล้ว ผมขอพักรับประทานอาหารกลางวันนะครับ

 -พักรับประทานอาหารกลาลางวัน-

ประธานสภา มีสมาชิกท่านใดจะเสนอหรือแสดงความคิดเห็นเชิญครับ

นายบัณฑิต เรียนท่านประธานสภา ท่านนายก ท่านรอง ท่านเลขา ท่านสมาชิกทุกท่าน ผมนายบัณฑิต กันพล สอบต.ม.๑๘ ขอเพิ่มเติมเรื่อง การขอขยายเขตไฟฟ้าแรงต่ำ เมื่อในแผนไม่มีเราสามารถขอขยายเขตไฟฟ้าเพิ่มได้หรือไม่ครับ อย่างเช่น

ท่าน ส.อบต.ม.๑๔ ขอเพิ่มเติม ๒ ต้น นั้นสามารถทำได้หรือไม่ครับ อย่างเช่นท่านวันชัย สาสิม ส.อบต.ม.๑๒ ขอเปลี่ยนแปลงโครงการ ก็ต้องมีการให้คณะกรรมการประชุมก่อนเพื่อขออนุมัติ

นายกอบต. เรียนท่านประธานสภา ท่านรอง ท่านเลขา ท่านสมาชิกทุกท่าน สำหรับโครงการเสาไฟฟ้าแรงต่ำนั้นเราได้มีการทำโครงการไว้ครอบคลุมทั้ง ๒๑ หมู่บ้านครับ สามารถทำได้ครับ

นายประสาน เรียนท่านประธานสภา ท่านนายก ท่านเลขา ท่านสมาชิกทุกท่าน ในการทำงานร่วมกัน ไม่ว่าจะมีอุปสรรคใดๆ ก็อย่างทิ้งกัน อย่าโทษกัน การทำงานก็อาจจะมีช้าบ้างเร็วบ้าง แต่ก็จะแก้ไขปัญหาไปด้วยกัน กระผมขอฝากไว้เท่านี้ครับ

 ๑๔

นายทวิโรจน์ เรียนท่านประธานสภา ท่านนายก ท่านรอง ท่านเลขา ท่านสมาชิกทุกท่าน ผมนายทวิโรจน์ อ่อนนุ่น สอบต.ม.๗ อยากจะขอเพิ่มเสาไฟฟ้าแรงต่ำตรงถนนเส้นบ้านท่านนายกคนเดิมครับ จะต้องทำเอกสารเข้ามาส่งหรือไม่ครับ

นายกอบต. เรียนท่านประธานสภา ท่านรอง ท่านเลขา ท่านสมาชิกทุกท่าน ตอนนี้เรื่องเสาไฟฟ้าแรงต่ำทางผู้บริหารและผอ.กองช่างได้ออกสำรวจแล้วว่าจะเพิ่มเติมจุดไหน งบประมาณที่ได้ตั้งไว้ตอนนี้ไม่เพียงพอครับ ดังนั้นจึงอยากฝากท่านให้เพิ่มเติมในปีงบประมาณหน้าครับ ขอบคุณครับ

ประธานสภา มีผู้ทรงเกียรติท่านใดจะอภิปรายเพิ่มเติมหรือไม่ครับ ถ้าไม่มีผมขอขอบคุณท่านนายก ท่านรอง ท่านเลขา ท่านสมาชิกผู้ทรงเกียรติทุกท่านที่เข้าร่วมประชุมในวันนี้ ผมขอปิดการประชุมครับ

ปิดประชุมเวลา ๑๔.๓๐ น.

 ลงชื่อ ............................ผู้บันทึกรายงานการประชุม

 (นางเนตรดาว รัดสีวอ)

 เลขานุการสภาองค์การบริหารส่วนตำบลนาโพธิ์

 ลงชื่อ ............................ผู้บันทึกรายงานการประชุม

 (นายสีวร ผิวละมัย)

 ประธานสภาองค์การบริหารส่วนตำบลนาโพธิ์

**คณะกรรมการตรวจสอบรายงานการประชุม**

ลงชื่อ.........................ประธานกรรมการตรวจสอบรายงานการประชุม

(นายวันชัย สาสิม)

ลงชื่อ.........................กรรมการตรวจสอบรายงานการประชุม

 (นายบัณฑิต กันพล)

ลงชื่อ.........................กรรมการและเลขาการตรวจสอบรายงานการประชุม

 (นายทวีเดช วิชัยศร)

๑๓

นายทวิโรจน์ เรียนท่านประธานสภา ท่านนายก ท่านรอง ท่านเลขา ท่านสมาชิกทุกท่าน ผมนายทวิโรจน์ อ่อนนุ่น สอบต.ม.๗ อยากจะขอเพิ่มเสาไฟฟ้าแรงต่ำตรงถนนเส้นบ้านท่านนายกคนเดิมครับ จะต้องทำเอกสารเข้ามาส่งหรือไม่ครับ

นายกอบต. เรียนท่านประธานสภา ท่านรอง ท่านเลขา ท่านสมาชิกทุกท่าน ตอนนี้เรื่องเสาไฟฟ้าแรงต่ำทางผู้บริหารและผอ.กองช่างได้ออกสำรวจแล้วว่าจะเพิ่มเติมจุดไหน งบประมาณที่ได้ตั้งไว้ตอนนี้ไม่เพียงพอครับ ดังนั้นจึงอยากฝากท่านให้เพิ่มเติมในปีงบประมาณหน้าครับ ขอบคุณครับ

ประธานสภา มีผู้ทรงเกียรติท่านใดจะอภิปรายเพิ่มเติมหรือไม่ครับ ถ้าไม่มีผมขอขอบคุณท่านนายก ท่านรอง ท่านเลขา ท่านสมาชิกผู้ทรงเกียรติทุกท่านที่เข้าร่วมประชุมในวันนี้ ผมขอปิดการประชุมครับ

ปิดประชุมเวลา ๑๔.๓๐ น.

 ลงชื่อ ............................ผู้บันทึกรายงานการประชุม

 (นางเนตรดาว รัดสีวอ)

 เลขานุการสภาองค์การบริหารส่วนตำบลนาโพธิ์

 ลงชื่อ ............................ผู้บันทึกรายงานการประชุม

 (นายสีวร ผิวละมัย)

 ประธานสภาองค์การบริหารส่วนตำบลนาโพธิ์

**คณะกรรมการตรวจสอบรายงานการประชุมได้ตรวจรายงานการประชุมสภา**

**ถูกต้องเรียบร้อยแล้ว เมื่อวันที่ ๑๓ เดือน มีนาคม พ.ศ.๒๕๖๖**

ลงชื่อ ประธานกรรมการตรวจสอบรายงานการประชุม

 ( นายวันชัย สาสิม )

ลงชื่อ กรรมการตรวจสอบรายงานการประชุม

 ( นายบัณฑิต กันพล )

ลงชื่อ กรรมการและเลขานุการตรวจสอบรายงานการประชุม

 ( นายทวีเดช วิชัยศร )

 ที่ประชุมได้รับรองรายงานการประชุมสภาในการประชุมสภาสมัยวิสามัญที่

๑/ ๒๕๖๖ เมื่อ วันที่ มีนาคม พ.ศ.๒๕๖๖

 ลงชื่อ

 ( นายสีวร ผิวละมัย )

 ประธานสภาองค์การบริหารส่วนตำบลนาโพธิ์